CELEX: 52018PC0500
Language: lv
Date: 2018-07-05
Title: Priekšlikums PADOMES REGULA, ar kuru groza Regulu (ES) 2017/1970, ar ko 2018. gadam nosaka konkrētu zivju krājumu un zivju krājumu grupu zvejas iespējas, kuras piemērojamas Baltijas jūrā

EIROPAS KOMISIJA
            Briselē, 5.7.2018
            COM(2018) 500 final
            2018/0264(NLE)
            Priekšlikums
            PADOMES REGULA,
            ar kuru groza Regulu (ES) 2017/1970, ar ko 2018. gadam nosaka konkrētu zivju krājumu un zivju krājumu grupu zvejas iespējas, kuras piemērojamas Baltijas jūrā 
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               Pamatojoties uz Baltijas jūras daudzgadu pārvaldības plānu un ievērojot šo plānu (Regula (ES) 2016/1139), Padome ar Padomes Regulu (ES) 2017/1970 2018. gadam noteica Botnijas līča reņģes zvejas iespējas (30. un 31. apakšrajonā). ES kvotu noteica 84 599 tonnu apjomā, kas atbilst zvejas izraisītas zivju mirstības MSY punkta vērtībai, proti, 0,15 attiecībā uz konkrēto krājuma daļu, par kuru ICES ir veikusi pilnu analītisko novērtējumu. 
            
            
               2018. gadā stājās spēkā Regulas (ES) 2016/1139 grozījums attiecībā uz Botnijas līča reņģes krājuma MSY vērtībām, kas ir saskaņā ar Starptautiskās Jūras pētniecības padomes (ICES) jaunākajiem ieteikumiem. Ar grozījumu palielina MSY zvejas izraisītas zivju mirstības diapazonu skaitliskās vērtības no 0,11–0,15 uz 0,15–0,21 un nosaka juridisko pamatu, lai grozītu attiecīgās zvejas iespējas, kas noteiktas Padomes Regulā (ES) 2017/1970.
            
            
               Ar šo priekšlikumu Botnijas līča reņģes krājumam tiek noteikta ES kvota 95 566 tonnu apjomā, kas atbilst zvejas izraisītas zivju mirstības MSY punkta vērtībai, proti, 0,21.
            
            
               2.APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               Jautājums ir apspriests ar attiecīgajām dalībvalstīm Lauksaimniecības un zivsaimniecības padomē 2017. gada 9. un 10. oktobrī. Komisija ir paziņojusi, ka piekrīt pēc iespējas drīz iesniegt piemērotu priekšlikumu pielāgot Baltijas jūras daudzgadu pārvaldības plānā noteiktos Botnijas līča reņģes krājuma diapazonus nolūkā grozīt attiecīgās zvejas iespējas Baltijas jūrā 2018. gadam.
            
            
               Baltijas jūras konsultatīvā padome 2018. gada 15. janvārī informēja Komisiju par savu nostāju, norādot, ka tā atzinīgi vērtētu zvejas iespēju Baltijas jūrā ātru grozīšanu, kas atspoguļotu jaunākos zinātniskos ieteikumus pēc grozītā Baltijas jūras daudzgadu pārvaldības plāna pieņemšanas. Tā arī paziņoja, ka savlaicīgas izmaiņas zvejas iespējās Baltijas jūrā attiecībā uz Botnijas līča reņģes krājumu ļautu valstu administrācijām iedalīt kvotas zvejniekiem, neradot zaudējumus vai pārtraukumus pirms murdu zvejas sezonas sākuma maijā.
            
            
               3.PRIEKŠLIKUMA JURIDISKIE ASPEKTI
            
            
               Ierosinātā grozījuma mērķis ir grozīt Regulu (ES) 2017/1970, kā aprakstīts zemāk.
            
            
               Skaitļi tabulā, kas attiecas uz reņģi 30.–31. apakšrajonā (HER/30/31.), kā noteikts Regulas (ES) 2017/1970 pielikumā, būs jāpalielina, lai atspoguļotu izmaiņas zvejas izraisītas zivju mirstības diapazonos, kas noteikti Regulā (ES) 2016/1139, kurā jaunākie grozījumi izdarīti ar Regulu (ES) 2018/YYYY.
            
            
            
            
               2018/0264 (NLE)
            
            
               Priekšlikums
            
            
               PADOMES REGULA,
            
            
               ar kuru groza Regulu (ES) 2017/1970, ar ko 2018. gadam nosaka konkrētu zivju krājumu un zivju krājumu grupu zvejas iespējas, kuras piemērojamas Baltijas jūrā 
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 43. panta 3. punktu,
            
         
         
            
               ņemot vērā Eiropas Komisijas priekšlikumu,
            
            
               tā kā:
            
            
               (1)Padomes Regula (ES) 2017/1970
                  1
                cita starpā paredz reņģes zvejas iespējas ICES 30.–31. apakšrajonā (“Botnijas līča reņģes krājums”) saskaņā ar Eiropas Parlamenta un Padomes Regulas (ES) 2016/1139
                  2
                noteikumiem.
            
            
               (2)Ņemot vērā ICES sniegto jaunāko zinātnisko informāciju, attiecībā uz Botnijas līča reņģes krājumu ar ... Regulu (ES) YYYY/XXXX
                  3
                ir grozīta Regula (ES) 2016/1139.
            
            
               (3) Ņemot vērā minēto grozījumu Regulā (ES) 2016/1139, būtu jāpalielina Botnijas līča reņģes krājuma zvejas iespējas. 
            
            
               (4)Tāpēc Regula (ES) 2017/1970 būtu attiecīgi jāgroza.
            
            
               (5)Galvenā reņģu zvejas sezona ar murdiem sākas maijā. Lai dalībvalstis varētu savlaicīgi pirms sezonas sākuma iedalīt zvejas iespējas valsts līmenī, šai regulai būtu jāstājas spēkā nākamajā dienā pēc tās publicēšanas,
            
            
               IR PIEŅĒMUSI ŠO REGULU. 
            
            
               1. pants
            
            
               Regulas (ES) 2017/1970 pielikumā ierakstu par reņģi ICES 30.-31. apakšrajonā aizstāj ar šādu: 
            
            
                     
                        “Suga:
                     
                  
                  
                     
                        Reņģe
                     
                  
                  
                     
                  
                  
                     
                        Zona:
                     
                  
                  
                     
                        30.–31. apakšrajons
                     
                  
                  
                     
                  
                  
                     
                  
               
                     
                  
                  
                     
                        Clupea harengus
                     
                  
                  
                     
                  
                  
                     
                        (HER/30/31.)
                     
                  
               
                     
                        Somija
                     
                  
                  
                     
                        78351
                     
                  
                  
                     
                  
                  
                     
                  
               
                     
                        Zviedrija
                     
                  
                  
                     
                        17215
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Savienība
                     
                  
                  
                     
                        95566
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        KPN
                     
                  
                  
                     
                        95566
                     
                  
                  
                     
                  
                  
                     
                        Analītiska KPN”. 
                     
                  
               
                     
                  
               
               2. pants
            
            
               Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē,
            
            
               
                     Padomes vārdā —
               
               
                     priekšsēdētājs
               
            
         
         
            
                  
                     (1)
                  
                        Padomes 2017. gada 27. oktobra Regula (ES) 2017/1970, ar ko 2018. gadam nosaka konkrētu  zivju krājumu un zivju krājumu grupu zvejas iespējas, kuras piemērojamas Baltijas jūrā, un groza Regulu (ES) 2017/127 (OV  L 281, 31.10.2017., 1. lpp.).
               
               
                  
                     (2)
                  
                        Eiropas Parlamenta un Padomes 2016. gada 6. jūlija Regula (ES) 2016/1139, ar kuru izveido  daudzgadu plānu mencas, reņģes un brētliņas krājumiem Baltijas jūrā un zvejniecībām, kas šos krājumus  izmanto, un ar kuru groza Padomes Regulu (EK) Nr. 2187/2005 un atceļ Padomes Regulu (EK) Nr. 1098/2007 (OV L 191, 15.7.2016., 1. lpp.).
               
               
                  
                     (3)
                  
                        Eiropas Parlamenta un Padomes 2018. gada xx. xxx Regula (ES) 2018/xxxx, ar ko  Regulu (ES) 2016/1139 groza attiecībā uz zvejas izraisītas zivju mirstības diapazoniem un aizsardzības līmeņiem, kas noteikti dažiem reņģes krājumiem  Baltijas jūrā (OV...).